Landsskytterstevnet 2017

Landsskytterstevnet 2017 ble arrangert i Førde i perioden 27. juli til 4. august 2017. Arrangørlag var Førde skyttarlag, sammen med skytterlagene i Holsen, Jølster, Florø og Hyen i samarbeid med Det frivillige skyttervesen og Forsvaret. Stevnet var det 118. landsskytterstevnet og det var fjerde gang det ble arrangert i Førde. De tre forrige gangene var i 1988, 1997 og 2008. Finalen ble arrangert på Kråkenesmarka skyttarbane, som ligger åtte kilometer nord for Førde.

Det ble konkurrert i følgende øvelser: baneskyting, feltskyting, stangskyting, felthurtigskyting og minneskyting. Militært norgesmesterskap i geværskyting ble også arrangert i forbindelse med landsskytterstevnet. 

 Resultater 
Skytterdronning: Katrine Aannestad Lund, Jondalen skytterlag, 349
Skytterprinsesse: Åse Marit Myrvang, Steinsgård skytterlag, 348
Skytterprins: Daniel Sørli, Høland/Bjørkelangen skytterlag, 347

 Referanser 

 Eksterne lenker 
 Arrangørens egne sider

Kategori:Landsskytterstevnet
Kategori:Sportsarrangementer i Sogn og Fjordane
Kategori:Sport i Norge i 2017
Kategori:Skytesport i 2017